ಕಮಲಾಕರ ಕಡವೆ ಕವಿತೆ ನಿಧಾನ ಸುಡುವ ಕನಸುಗಳು ಕಮಲಾಕರ ಕಡವೆ ಎಲ್ಲ ನಕ್ಷೆಗಳೂ ವಿಕೃತ ಚಿತ್ರಗಳು ಇಲ್ಲಿಎಲ್ಲ ನಡೆಗಳೂ ಭೀಕರ ಭರವಸೆಗಳುಎಲ್ಲ ರಸ್ತೆಗಳೂ ತಿರುಗಣಿಯ ತಿರುವುಗಳು ಹಸಿವು ಆಸೆಗಳು ಅರೆ ತಿಂದ ಹೊತ್ತಿಗೆಹಳದಿ ಹಾಳೆಗಳಲ್ಲಿ ಒಂದು ನಾಗರಿಕತೆಯೇ ಹುಡಿ ಹಿಡಿದಿದೆಗಾಜಿನರಮನೆಗಳಲ್ಲಿ ದೀಪಗಳ ಜಾಗರಣೆರವಿಕಿರಣಗಳು ಸೋಕದ ಒಳಗು ಊರ ತೊರೆದು ನಿಂತಿರುವ ಹಠಮಾರಿ ಗಂಡಿಗಾಗಿಮಹಿಳೆ ಲಾರಿಯೊಂದರ ಇಂಜಿನ್ನಿನ ಜತೆಗೆ ವಾದಕ್ಕೆ ಇಳಿದಿದ್ದಾಳೆಈಕೆಯ ಕಣ್ಣೀರು ಸೋಕಿದ ಜಾಗಗಳೆಲ್ಲ ಬರಡು ಇನ್ನು ಅವಳ ಕನಸುಗಳಲ್ಲಿ ಕಡೆದು ನಿಲ್ಲಿಸಿದ ದೈತ್ಯ ಶಿಲ್ಪಒದ್ದೆ ಮಣ್ಣಿನ ಮೇಲೆ ಅದರ ವಿಕಾರ ನೆರಳುಬೇಲಿ ಗೋಡೆಗಳಿಗೆ ಮಾತ್ರ ರಾಚಿರುವ ಬಣ್ಣ ಹಳೆಯ ಕಡತಗಳೊಳಗೆ ಚೂರುಪಾರು ಮಾತುಗಳುಅಂದಗೆಟ್ಟಿರುವ ಈ ಶಬ್ದಗಳಲ್ಲಿಯೇ ಕಟ್ಟಬಹುದೇ ಕನಸುಗಳನ್ನು? ಸಹಜ ದಿನಚರಿಯಲ್ಲಿ ನಿಧಾನ ಸುಡುವ ಕನಸುಗಳುಎಲ್ಲಿಯೂ ಕಾಣುತ್ತಿಲ್ಲ ಭಗಭಗನೆ ಉರಿವ ಬೆಂಕಿಆಸೆಗಳೂ ಬದುಕುಳಿಯದ ಅಂಟುಮಣ್ಣಲ್ಲಿಇದೋ ಒಂದೇ ಒಂದು ಕಡುಹಸಿರು ಗರಿಕೆ